Ruotsinpyhtään vaakuna

Ruotsinpyhtään vaakuna oli Ruotsinpyhtään kunnan tunnus. Vaakunan aiheena on Kymijoen rannalla toiminut Strömforsin rautaruukki. Vaakunan ruotsalaiset värit viittaavat kunnan nimeen.

Vaakunan selitys on ”sinisessä kentässä alainen aaltokoroinen hirsi, jonka yläpuolella vino vasararisti; molemmat kultaa.” Vaakunan on suunnitellut Ahti Hammar, ja Ruotsinpyhtään kunnanvaltuusto hyväksyi sen kokouksessaan 17. joulukuuta 1960. Sisäasiainministeriö vahvisti vaakunan käyttöön 21. huhtikuuta 1961.

Vaakuna jäi epäviralliseksi kotiseutuvaakunaksi 2010, kun Ruotsinpyhtää liittyi Pernajan ja Liljendalin kanssa osaksi Loviisan kaupunkia.

Lähteet 
 
 

Ruotsinpyhtää
Ruotsinpyhtää